Der er mange faktorer, der spiller ind, når det handler om stigende elpriser. Her er nogle af grundene:
1. Det seneste år har gaspriserne været høje. Men nu er de blevet ekstrahøje, fordi vi får en lavere mængde gas fra Rusland. Høje gaspriser påvirker elprisen.
2. Situationen i Ukraine skaber usikkerhed og meget svingende elpriser. Ligesom vi oplever, at benzinpriserne stiger pga. ustabilitet, gør elpriserne det også.
3. Når der er vindstille i Danmark, plejer vi at kunne købe billig strøm fra de norske vandkraftværker. Men manglende vand i de norske vandreservoirer betyder højere elpriser.
4. Træpiller og -flis er steget pga. situationen i Ukraine. De danske kraftværker bruger disse produkter i produktionen af el, hvilket også betyder højere priser.
Dette er blot nogle af de ting, der har betydning for de særligt høje priser, vi ser i disse dage.